[{"text_idx": "#000001", "text": "Mae un o ASau Cymreig mwyaf newydd y blaid Lafur wedi dweud y dylai arweinydd y blaid ganiata\u0301u pleidlais rydd ar y mater o ymosod o'r awyr ar Syria."}, {"text_idx": "#000003", "text": "Mae hefyd wedi dweud nad oes gan eu harweinydd, Jeremy Corbyn gefnogaeth holl ASau'r Blaid Lafur ar hyn o bryd.\""}, {"text_idx": "#000005", "text": "Mae gweinidogion Ceidwadol wedi treulio'r penwythnos yn ceisio sicrhau cefnogaeth ASau'r gwrthbleidiau i gefnogi pleidlais ar y mater."}, {"text_idx": "#000006", "text": "Ond wrth siarad ar raglen y Sunday Supplement ar BBC Radio Wales, dywedodd Mr Kinnock ei fod yn parhau i fod yn argyhoeddedig nad ymosod o'r awyr yw'r peth iawn i'w wneud."}, {"text_idx": "#000008", "text": "Dywedodd fod y mater yn un \"cymhleth\" a bod hynny yn cryfhau'r ddadl dros ei arweinydd i roi pleidlais rydd i ASau Llafur ar y mater."}, {"text_idx": "#000009", "text": "\"Fy safbwynt personol yw, y dylai Jeremy gynnig pleidlais rydd cyn gynted a\u0302 phosibl ar o\u0302l datganiad y prif weinidog, \" ychwanegodd yr AS, a etholwyd yn yr Etholiad Cyffredinol eleni."}, {"text_idx": "#000010", "text": "Dywedodd y byddai hynny yn galluogi i arweinydd Llafur nodi ei safiad yn erbyn ymyrraeth filwrol yn erbyn yr hyn a elwir yn Wladwriaeth Islamaidd."}]